2019ની લોકસભા ચૂંટણીમાં મોદી સરકારને ટક્કર આપવા માટે સંગઠીત થઇ રહેલા ત્રણ મોર્ચાને પોતાની એકતા દેખાડવા માટે બીજો મોટો મોકો મળી ગયો છે. દિલ્હીમાં મુખ્યમંત્રી અરવિંદ કેજરીવાલના છેલ્લા 6 દિવસથી ચાલી રહેલ ધરણા પર ચાર રાજ્યોના મુખ્યમંત્રીઓએ ખુલીને સમર્થન આપ્યું છે. ત્યારે દક્ષિણામાં કદાવર ડીએમકે નેતા સ્ટાલિન અને ગુજરાતના પાટીદાર નેતા હાર્દિક પટેલે પણ કેજરીવાલની લડાઇમાં તેમનો સાથ આપી રહ્યા છે. પીએમ મોદી વિરૂદ્ધ વિપક્ષી દળોની આ તાકાત કેટલો અસર દેખાડશે, તે આવતા વર્ષે થનાર સામાન્ય ચૂંટણીમાં ખબર પડી જશે.